ИЗВОД ИЗ ЗАПИСНИКА

са 23.редовне седнице Скупштине општине Врњачка Бања, која је одржана дана 17.4.2019. године, у великој сали Скупштине општине са почетком у 10 часова.

 Овај извод из записника сачињен је у складу са чл. 81. Пословника Скупштине општине Врњачка Бања („Сл. лист општине Врњачка Бања“, бр.23/16-пречишћен текст) уз напомену да је ток седнице сниман коришћењем компјутерске технике путем бележења тонског записа на хард диску који се чува трајно и који представља оригинални записник са седнице.

На почетку седнице је утврђено да од укупно 25 одборника седници присуствује 20 одборника, и то: Иван Радовић, Миљко Арсић, Марина Ђорђевић, Дане Станојчић, Јелена Дишовић Ђукић, Срђан Удовичић, Наташа Перовић, Мирослав Веселиновић, Весна Милићевић, Весна Бурмазовић, Јордан Пецић, Милан Плањанин, Драгољуб Богдановић, Слађана Терзић, Ненад Николић, Владан Јоцић, Војислав Вујић, Андрија Боћанин, Ђорђе Петровић, Матеја Мијатовић.

Родољуб Џамић, је присутан од 10,05, када је присутано 21 одборника.

Одсутни су: Бранка Милошевић, Зоран Сеизовић, Предраг Џамић и Снежана Стојановић.

Иван Радовић, председника СО је известио о томе која су лица позвана да присуствују седници и нагласио да седницу преноси Врњачка РТВ.

Председник СО је ставио на изјашњавање Извод из записника са 22.седнице, одржане 27.3.2019.године, па како примедби није било, са 17 гласа ''за'' је усвојен овај записник.

Председник СО је упознао присутне да је одборник, Дане Станојчић поднео предлог за допуну дневног реда у следећем:Именовање улице ''Хероја са Кошара'' и известио да је Општинско веће предложило да се исти разматра као амандман на одлуку, у складу са чл.108. и 109. Пословника СО, обзиром да се ради о предлогу који се већ разматра под тачком 5.предложеног дневног реда.

Дане Станојчић је образложио предлог.

Предлог је једногласно усвојен.

Предлог дневног реда једногласно је усвојен, па је Скупштина утврдила следећи

# ДНЕВНИ РЕД

1. Пословник Скупштине општине Врњачка Бања

2. Одлука о месним заједницама на територији општине Врњачка Бања

3. Одлука о отуђењу грађевинског земљишта на кп.бр.509/1 и 511/12 КО Врњачка Бања из јавне својине општине Врњачка Бања

4. Давање сагласности на одлуку Надзорног одбора ЈП ''Нови Аутопревоз'' Врњачка Бања о успостављању хипотеке на делу пословног простора у објекту Аутобуске станице у Врњачкој Бањи

5. Одлука о изменама и допунама одлука којима су одређени називи улица и засеока у насељеним местима на територији општине Врњачка Бања

6. Давање сагласности на Статутарну одлуку о изменама и допунама Статута ЈП ''Белимарковац''

7. Друге измене Програма рада установе Спортски центар за 2019. годину

8. Избор и именовања

А)- Оставка Андрије Радуновића на дужност вд директора ЈП ''Бели извор''

- именовање вд директора ЈП ''Бели извор''

Б) – Одлука о поступању по пресудама Вишег суда у Краљеву и Апелационог суда у Крагујевцу

 - Именовање ВД директора Народне библиотеке ''Др Душан Радић''

9. Одборничка питања и одговори

ПРВА ТАЧКА

Иван Радовић, председник СО је известио о предлогу Општинског већа да се усвоји Пословник, као и Одбора за административно мандатна питања и нормативна акта да се усвоји Пословник, као у предложеном тексту.

Саша Радисављевић, секретар СО је упознао присутне са основним поставкама Пословника који се усаглашава са Законом о изменама и допунама Закона о локалној самоуправи и Статутом општине.

 Након дискусије Родољуба Џамића, са 19 гласова ''за'', Скупштина је донела

П О С Л О В Н И К

СКУПШТИНЕ ОПШТИНЕ ВРЊАЧКА БАЊА

ДРУГА ТАЧКА

 Председник СО је известио о предлогу Општинског већа и Бањског одбора, да Скупштина општине донесе одлуку, као у предложеном тексту.

Саша Радисављевић, секретар СО је известио о предлогу ове одлуке, која се усаглашава са Законом о изменама и допунама Закона о локалној самоуправи.

 У дискусији су учествовали: Војислав Вујић, Бобан Ђуровић, Иван Џатић, па како је председник СО сматрао да Војислав Вујић нема право на реплику, дата је пауза у раду СО.

 Председник СО и Војислав Вујић су приступили преслушавању тонског записа са седнице, па је председник СО након тога изјавио да је он мишљења да није повређен Пословник, те да је био у праву када није дао реплику, док Војислав Вујић сматра да је имао право на реплику, обзиром да се Председник општине у свом говору погрдно изразио.

 У даљој дискусији су учествовали: Војислав Вујић, Иван Џатић, Родољуб Џамић, Иван Радовић, након чега је са 20 гласова ''за'', донета

О Д Л У К А

О МЕСНИМ ЗАЈЕДНИЦАМА НА ТЕРИТОРИЈИ

ОПШТИНЕ ВРЊАЧКЕ БАЊЕ

ТРЕЋА ТАЧКА

Председник СО је известио о предлогу Општинског већа и Одбора за административно мандатна питања и нормативна акта, да Скупштина општине донесе ову одлуку, као у предложеном тексту.

Славиша Пауновић, начелник Општинске управе је известио о предлогу ове одлуке.

 У дискусији су учествовали: Војислав Вујић, Дане Станојчић, Бовбан Ђуровић, Родољуб Џамић, Душан Стевановић, Ненад Николић, након чега је са 18 гласова ''за'', донета

ОДЛУКА

О ОТУЂЕЊУ ГРАЂЕВИНСКОГ ЗЕМЉИШТА ИЗ ЈАВНЕ СВОЈИНЕ

ОПШТИНЕ ВРЊАЧКА БАЊА

ЧЕТВРТА ТАЧКА

 Председник СО је известио о предлогу Општинског већа и Бањског одбора, да Скупштина општине да сагласност на одлуку Надзорног одбора ЈП ''Нови Аутопревоз''.

 Зоран Дунић, руководилац Одсека за буџет и финанисије је упознао присутне са овом одлуком.

 У дискусији су учествовали: Родољуб Џамић, Војислав Вујић, Бобан Ђуровић, Иван Дуњић, директор ЈП ''Нови Аутопревоз''.

 Како је 13 сати, председник СО је предложио да се настави са радом до завршетка ове тачке,који предлог није прихваћен, већ је Скупштина прихватила предлог да се настави са радом док се не исцрпе све тачке дневног реда.

 Дане Станојчић, зам.председника СО је наставио да води седницу.

 Даље су у дискусији учествовали: Војислав Вујић и Бобан Ђуровић, након чега је утврђено да седници присуствује 20 одборника, па је једногласно донето

Р Е Ш Е Њ Е

Даје се сагласност на одлуку Надзорног одбора ЈП за за превоз путника и транспорт робе ''Нови Аутопревоз'' Врњачка Бања, бр. 1524/2019 од 11.4.2019.године, којом се успоставља хипотека првог реда у корист Републике Србије, Министарства финансија-Пореске управе-Филијала Краљево на пословном простору описаном у чл.1.ове одлуке, ради обезбеђења јемства за репрограм пореза и доприноса за ЈКП ''Бањско зеленило и чистоћа'', до износа од 30.000.000,00 динара.

ПЕТА ТАЧКА

 Саша Радисављевић, секретар СО је известио о предлогу ове одлуке и нагласио да су одборници Матеја Мијатовић и Дане Станојчић поднели амандмане на предлог одлуке.

 Милан Плањанин је у својој дискусији изнео предлоге за одређене измене у називима улица у насељеним местима: Грачац, Руђинци и Ново Село.

 У дискусији су учествовали: Војислав Вујић, Родољуб Џамић и Иван Џатић.

 Дане Станојчић је предложио да се сазове Колегијум на којем ће се разматрати предлози сагласно чл.110.Пословника, па је дата пауза у раду СО, која је трајала 13,20 до 13,30.

 Утврђено је седници присуствује 15 одборника.

 Након тога, Дане Станојчић је изнео став са Колегијума да се предлог Милана Плањанина прихвати као правно техничка редакција текста одлуке, а да се нови захтеви поднесе у процедури, где ће савети месних заједница бити предлагачи, који предлог је прихваћен и са 19 гласова ''за'', донет

З А К Љ У Ч А К

Колегијум Скупштине општине Врњачка Бања одржан на основу чл.23а Пословника СО Врњачка Бања у току 23. седнице од 17.4.2019.године, на основу дискусија одборника у току разматрања тачке 5. утврђеног дневног реда, је постигао следеће ставове:

-Да се прихвате предлози и сугестије које је изнео одборник Милан Планањин, па се предлаже Скупштини општине да сагласно чл.110.Пословника Скупштине општине Врњачка Бања, донесе акт којим се врши правно техничка редакција текста Одлуке о изменама и допунама одлука којима су одређени називи улица и засеока у насељеним местима на територији општине Врњачка Бања.

-Убудуће ће процедура за промену назива улица и засеока морати да се спроводи на начин што ће савети месних заједница, након иницијатива грађана подржаних потписима, предлагати писменим путем надлежним органима општине одговарајуће измене одлука којима су утврђени називи улица.

 Скупштина општине Врњачка Бања је упозната са наведеним ставовима Колегијума, па је оквиру 5. тачке дневног реда- Одлука о изменама и допунама одлука којима су одређени називи улица и засеока у насељеним местима на територији општине Врњачка Бања, прихватила предлог за правно техничку редакцију текста ове одлуке у следећем:

* Да се за насељено место Грачац, брише улица ''Чукурски венац'' и ова улица спаји са улицом ''Милијана Тришића'',
* Да се за насељено место Руђинци, брише улица ''Мике Гашића'', пошто се ради о парцели у приватном власништву,
* Да се за насељено место Ново Село измени назив улице ''Љубице и Гргура Паштровића'' у назив ''Пионирска.''

 Скупштина општине је прихватила и став са Колегијума у погледу будућег поступања за измене назива улица.

 Затим се гласало за амандмане и правно техничку редакцију, који су усвојени једногласно, па је донета

ОДЛУКА

 О ИЗМЕНАМА И ДОПУНАМА ОДЛУКА КОЈИМА СУ ОДРЕЂЕНИ НАЗИВИ УЛИЦА И ЗАСЕОКА У НАСЕЉЕНИМ МЕСТИМА НА ТЕРИТОРИЈИ ОПШТИНЕ ВРЊАЧКА БАЊА

ШЕСТА ТАЧКА

 Председник СО је известио о предлогу Општинског већа и Бањског одбора, да Скупштина општине да сагласност на одлуку о измени Статута ЈП ''Белимарковац''

 Како дискусије није било, једногласно је донето

Р Е Ш Е Њ Е

 Даје се сагласност на Статутарну одлуку о изменама и допунама Статута ЈП ''Белимарковац'' Врњачка Бања, бр.01-02/1 од 22.12.2016.године, која је усвојена одлуком Надзорног одбора овог предузећа, бр.01-1379 од 20.3.2019.године.

СЕДМА ТАЧКА

 Председник СО је известио о предлогу Општинског већа и Бањског одбора, да Скупштина општине да сагласност на овај програм

 Како дискусије није било, једногласно је донето

Р Е Ш Е Њ Е

 Даје се сагласност на друге измене Програма рада Установе Спортски центар Врњачка Бања за 2019.годину, који је усвојио Управни одбор Спортског центра одлуком бр.01-196/19 од 5.4.2019. године.

ОСМА ТАЧКА-Избор и именовања

А) Председник СО је известио да је Андрија Радуновић поднео оставку на дужност вд директора ЈП ''Бели извор'', па предлаже да се разреши дужности.

 Након дискусије Војислава Вујића, једногласно је донето

Р Е Ш Е Њ Е

 Разрешава се Андрија Радуновић, дужности ВД директора Јавног предузећа за обављање комуналних делатности ''Бели извор'' Врњачка Бања, на лични захтев.

 Једногласно је прихваћен предлог да се за вд директора именује Дарко Дуњић, и донето

Р Е Ш Е Њ Е

 Именује се Дарко Дуњић,проф.географије, за вршиоца дужности директора Јавног предузећа за обављање комуналних делатности ''Бели извор'' Врњачка Бања.

 Именовани ће дужност ВД директора Јавног предузећа за обављање комуналних делатности ''Бели извор'' Врњачка Бања, вршити најдуже до 1 године, односно до именовања директора по расписаном јавном конкурсу.

Б)- Председник СО је известио да је одборницима достављен нацрт Одлуке о поступању по пресудама Вишег суда у Краљеву и Апелационог суда у Крагујевцу, у вези именовања директора Народне библиотеке ''Др Душан Радић'', који је прихваћен једногласно и донета

О Д Л У К А

I.

 Пресудом Вишег суда у Краљеву П1-2715/17 од 23.4.2018.године поништено је решење Скупштине општине Врњачка Бања бр. 020-193/17 од 5.9.2017.године, која пресуда је потврђена пресудом Апелационог суда у Крагујевцу Гж1-5/19 од 19.3.2019.године.

 Констатује се да Дејану Лучићу престаје дужност директора Народне библиотеке ''Др.Душан Радић'' Врњачка Бања, пре истека мандата на који је именован решењем Скупштине општине Врњачка Бања бр. 020-193/17 од 5.9.2017.године, на који начин оснивач-општина Врњачка Бања поступа по наведеним пресудама.

II.

 По расписаном конкурсу за именовање директора Народна библиотека ''Др.Душан Радић'' Врњачка Бања, на период од 4 године, објављеном у листу Националне службе за запошљавање ''Послови'', дана 31.5.2017.године, неће се вршити избoр и имeнoвaњe дирeктoрa oвe устaнoвe.

-Председник СО, Иван Радовић је известио о предлогу да се за вд директора Народне библиотеке именује Дејан Лучић, на чије је именовање добијена претходна сагласност матичне библиотеке.

У дискусији су учествовали: Ненад Николић, Војислав Вујић, Дејан Лучић и Дане Станојчић, након чега је једногласно прихваћен предлог и донето

Р Е Ш Е Њ Е

I.

 Именује се Дејан Лучић, дипл.филозоф за вршиоца дужности директора Народне библиотеке ''Др.Душан Радић'' Врњачка Бања.

Именована ће дужност в.д. директора Народне библиотеке ''Др.Душан Радић'' Врњачка Бања, вршити најдуже до 1 године, односно до именовања директора по расписаном јавном конкурсу.

 II.

 На именовање Дејана Лучића за вд директора добијена је претходна сагласности директора Народне библиотеке ''Стефан Прововенчани'' у Краљеву, актом бр.249 од 16.4.2019.године, а сходно чл. 17. став 5. Закона о библиотечко-информационој делатности (''Сл.гласник РС, бр.52/11).

Како других питања и предлога није било, седница је завршена у 13,40 сати

Записник обрадила, ПРЕДСЕДНИК СО

Зам.секретара СО Иван Радовић,с.р.

Гајшек Олгица